CELEX: 22005D0072
Language: lv
Date: 2005-04-29 00:00:00
Title: EEZ Apvienotās komitejas Lēmums Nr. 72/2005 (2005. gada 29. aprīlis), ar ko groza EEZ līguma 31. protokolu par sadarbību īpašās jomās, kuras nav saistītas ar četrām pamatbrīvībām

15.9.2005   
            
            
               LV
            
            
               Eiropas Savienības Oficiālais Vēstnesis
            
            
               L 239/64
            
         
      EEZ APVIENOTĀS KOMITEJAS LĒMUMS Nr. 72/2005
   (2005. gada 29. aprīlis),
   ar ko groza EEZ līguma 31. protokolu par sadarbību īpašās jomās, kuras nav saistītas ar četrām pamatbrīvībām
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurš grozīts ar Protokolu, ar ko pielāgo Līgumu par Eiropas Ekonomikas zonu, turpmāk tekstā — “Līgums”, un jo īpaši tā 86. un 98. pantu,
   tā kā:
   
               (1)
            
            
               Līguma 31. protokols tika grozīts ar EEZ Apvienotās komitejas 2004. gada 16. decembra Lēmumu Nr. 180/2004 (1).
            
         
               (2)
            
            
               Ir lietderīgi paplašināt Līguma līgumslēdzēju pušu sadarbību, iekļaujot arī sagatavošanas darbību Eiropas drošības pētniecības sekmēšanai (2005. gads).
            
         
               (3)
            
            
               Tādēļ būtu jāgroza Līguma 31. protokols, lai šī sadarbība varētu sākties 2005. gada 1. janvārī,
            
         IR PIEŅĒMUSI ŠO LĒMUMU.
   1. pants
   Līguma 31. protokola 1. pantu groza šādi:
   
               1.
            
            
               Panta 1. punktu aizstāj ar šādu punktu:
               
                           “1.
                        
                        
                           EBTA valstis no 1994. gada 1. janvāra piedalās Kopienas darbību pamatprogrammu īstenošanā pētniecības un tehnoloģiju attīstības jomā, kā minēts 5. punktā, un no 2005. gada 1. janvāra — darbībās, kas minētas 9. punktā, piedaloties tās īpašās programmās.”
                        
                     
         
               2.
            
            
               Panta 2. punktu aizstāj ar šādu punktu:
               
                           “2.
                        
                        
                           EBTA valstis saskaņā ar Līguma 82. panta 1. punkta a) apakšpunktu finansē darbības, kas minētas 5. un 9. punktā.”
                        
                     
         
               3.
            
            
               Panta 6. punktu aizstāj ar šādu punktu:
               
                           “6.
                        
                        
                           Darbības novērtēšanu un būtisko pārprofilēšanu Kopienas darbības pamatprogrammās pētniecības un tehnoloģiju attīstības jomā, kā minēts 5. un 9. punktā, veic saskaņā ar procedūru, kas noteikta Līguma 79. panta 3. punktā.”
                        
                     
         
               4.
            
            
               Aiz 8. punkta pievieno šādu punktu:
               
                           “9.
                        
                        
                           EBTA valstis no 2005. gada 1. janvāra iesaistās Kopienas darbībās, kuras saistītas ar šādu Eiropas Savienības 2005. finanšu gada vispārējā budžeta pozīciju:
                           
                                       —
                                    
                                    
                                       
                                          Budžeta pozīcija 08.14.01: “Sagatavošanas darbība Eiropas drošības pētniecības sekmēšanai (2005. gads)”.”
                                    
                                 
                     
         2. pants
   Šis lēmums stājas spēkā nākamajā dienā pēc pēdējā paziņojuma iesniegšanas EEZ Apvienotajai komitejai saskaņā ar Līguma 103. panta 1. punktu (2).
   To piemēro no 2005. gada 1. janvāra.
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un EEZ papildinājumā.
   
      Briselē, 2005. gada 29. aprīlī
      
         
            EEZ Apvienotās komitejas vārdā —
         
         
            priekšsēdētājs
         
         Richard WRIGHT
         
      
   
   
      (1)  OV L 133, 26.5.2005., 42. lpp.
   
   
      (2)  Konstitucionālās prasības nav norādītas.